Diari Oficial de la Generalitat Valenciana


Sumari del DOGV 5865, del 07-10-2008 (2008/11743)

ACORD de 3 d'octubre de 2008, del Consell, pel qual es declara la urgent ocupació dels bens i drets subjectes a un expedient d'expropiació forçosa tramitat per la Diputació Provincial de Castelló.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5865

Data del DOGV
:   07-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11570


Data del document
:   03-10-2008

Organisme emissor
:   Conselleria de Presidència

Tipus de document
:   Acord

Descriptors 

:   * Bejís
    * expropiació
    * administració local

ACORD de 3 d'octubre de 2008, del Consell, pel qual es declara la urgent ocupació dels bens i drets subjectes a un expedient d'expropiació forçosa tramitat per la Diputació Provincial de Castelló. [2008/11648]  
El Consell, en la reunió del dia 3 d'octubre de 2008, va adoptar l'acord següent:  
La Diputació Provincial de Castelló, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de «Finalització de l'accés a la depuradora de Bejís des de la CV-235».  
Esta declaració d'urgent ocupació es justifica per les raons següents: minimitzar els riscos derivats de possibles accidents tant de trànsit en l'accés des de la carretera CV-235 a la depuradora, com els derivats del manteniment i explotació de les instal·lacions, així com complir amb els compromisos adquirits segons el marc del segon conveni de col·laboració entre la Conselleria d'Infraestructures i Transport i la Diputació Provincial de Castelló per a l'execució d'infraestructures de sanejament i depuració d'aigües residuals de la Comunitat Valenciana, de 6 de juny de 2005.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, havent-se presentat al·legacions que van ser resoltes per la Junta de Govern.  
Consten l'aprovació del projecte d'obres, l'acta de replantejament i la retenció de crèdit.  
Per tot això, de conformitat amb les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, i a proposta del conseller de Presidència, el Consell  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial de Castelló per a l'execució del projecte de «Finalització de l'accés a la depuradora de Bejís des de la CV-235», que s'indiquen a continuació:  
Relació de béns afectats  
Núm. orde: 1; Municipi: Bejís; Polígon: 6; Parcel·la: 153; Propietària: Vicenta Flor Gil; Superfície: 622 m²; Adreça: c/ Pablo Iglesias, núm. 3-8é-3. 12382 Castelló de la Plana; Cultiu: terreny sense cultivar.  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa perquè els interessats, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiadora, al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este acord els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà de la publicació del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercir qualsevol altra via que estimen oportuna.  
València, 3 d'octubre de 2008  
El vicepresident primer i secretari del Consell,  
VICENTE RAMBLA MOMPLET